વૃદ્ધાનો કૂતરાપ્રેમ જાણ્યા બાદ નિકોલમાં સોનીની દુકાન ચલાવતી એક વ્યક્તિ તેમને મદદ કરે છે. તેઓ ઘઉં, બાજરી જેવી વસ્તુઓ મોકલાવે છે. હીરાના કારખાનામાં જતો પુંજીરામ બ્રાહ્મણ નામનો યુવાન રોજ પોતાના ઘરેથી થોડા રોટલા બનાવીને માજીની મદદમાં નીકળી પડે છે. તે સાયકલ પર નીકળે છે અને માજીના ઘર સુધીમાં રોડ પર જેટલા કૂતરા આવે તે બધાને રોટલા ખવડાવે છે. ત્યારબાદ ફૂલીબહેનના કૂતરાંઓને રોટલા, બિસ્કિટ, દૂધ વગેરે આપે છે.